CELEX: 32016R0302
Language: bg
Date: 2016-02-25 00:00:00
Title: Регламент за изпълнение (ЕС) 2016/302 на Комисията от 25 февруари 2016 година относно класирането на някои стоки в Комбинираната номенклатура

4.3.2016   
            
            
               BG
            
            
               Официален вестник на Европейския съюз
            
            
               L 58/21
            
         РЕГЛАМЕНТ ЗА ИЗПЪЛНЕНИЕ (ЕС) 2016/302 НА КОМИСИЯТА
   от 25 февруари 2016 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 февруари 2016 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, представляващо пластмасова дъска за рисуване с размери приблизително 31 × 32 cm, със светла многопластова пластмасова магнитна повърхност за рисуване и изтриване. Повърхността е заобиколена и придържана от пластмасова рамка.
                  Към дъската е прикрепена с връв пластмасова писалка за рисуване с метален връх, който се притиска към повърхността и така се получават картини, букви и т.н., използвайки магнитното свойство на повърхността. Има четири малки магнитни печата, изработени от пластмаса, хлабаво поставени в пластмасовата рамка, с които могат да се отпечатват фигури на повърхността.
                  Функцията за изтриване действа чрез повдигане на горния слой на пластмасата; механизмът за повдигане на горния слой е вграден в долния край на дъската за рисуване и прекъсва действието на магнита.
                  Изделието е предназначено за забавление на деца.
                  Вж. изображението (1)
                  
               
               
                  9503 00 95
               
               
                  Класирането се определя от общи правила 1, 3, букви а) и б) и 6 за тълкуване на Комбинираната номенклатура и от текстовете на кодове по КН 9503 00 и 9503 00 95.
                  Класирането като Плочи и дъски за писане или рисуване в позиция 9610 се изключва, тъй като изделието не е предназначено да се използва за писане или рисуване с калеми, тебешири, маркери с филцов фитил или с влакнести връхчета (вж. също Обяснителните бележки към Хармонизираната система за позиция 9610).
                  Изделието има характеристиките на играчка от позиция 9503. Тъй като позиция 9503 дава най-конкретно описание, класирането в позиция 3926 като други изделия от пластмаси също се изключва.
                  Изделието е съставно изделие по смисъла на Общо правило 3, буква б). Състои се от пластмаси и магнитна повърхност, които заедно образуват едно цяло (вж. също Обяснителните бележки към Общо правило 3, буква б), (IX).
                  Рамката и повърхността са изработени от пластмаса. Пластмасовите компоненти доминират и придават на изделието основния му характер по смисъла на Общо правило 3, буква б).
                  Следователно изделието следва да бъде класирано в код по КН 9503 00 95 като други пластмасови играчки.
               
            
         (1)  Изображението е само за информация.